Votimi në grup në Iowa hap procesin e përzgjedhjes presidenciale
Shteti qendror amerikan dhe disa shtete të tjera kanë një mënyrë alternative për të zgjedhur kandidatët.
Vera e nxehtë ka kohë që ka kaluar, por në Iowa dhe disa shtete të tjera, politika presidenciale vazhdon të jetë e flaktë. Dhe tani ka ardhur koha për vendime. Iowa është shteti i parë që merr vendimin zyrtar për garën presidenciale të vitit 2012. Iowa dhe disa shtete të tjera nuk mbajnë votimet paraprake për përzgjedhjen e kandidatëve presidencialë. Ata përdorin një sistem tjetër të quajtur përzgjedhje brenda grupit. Këto vota përcaktojnë se sa delegatë në mbështetje të çdo kandidati do të shkojnë në kuvendin që emëron kandidatin presidencial të partisë. Procesi i votimit në grup kërkon që kandidatët të bëjnë përpjekjet maksimale në gjithë shtetin për të siguruar mbështetje. Disa analistë politikë thonë se ky proces nxjerr rezultate të shtrembëruara. Mes tyre është Por të tjerë e shohin këtë proces përzgjedhjeje si më të afërt me një demokraci ideale. Kështu mendon Lorenzo Morris i Universitetit Howard. Për Iowa-n, ajo që ka rëndësi mbi të gjitha është zgjedhja e kandidatëve dhe delegatëve të kuvendit, para se të mbahen zgjedhjet brenda partive në shtetin verilindor të New Hampshire.